
DR.30.9.2002 39 
 

  

Timbalan Yang di-Pertua [Datuk Lim Si Cheng]: Yang Berhormat, Yang 
Berhormat patut boleh bincang ini di luar.  Dekat-dekat sahaja.  [Ketawa]   

Datuk Haji Mohamad bin Haji Aziz: Dia dalam boleh, luar pun boleh, Tuan 
Yang di-Pertua, berbincang. Terima kasih Tuan Yang di-Pertua, terima kasih sahabat 
saya Yang Berhormat bagi Batu Pahat.  Budaya mulut celopar ini memang sudah jadi 
satu amalan tradisi yang tidak dapat dipisahkan daripada pemimpin-pemimpin PAS.  Itu 
modal paling pokok dalam hendak menghayatkan politik kepada pengikut-pengikutnya, 
‘mulut celopar’.  

Telah terbukti sekarang, Menteri Besar Kelantan telah mengakui kesilapan, 
kesalahan dalam ucapan yang dibuat pada beberapa ketika yang lalu mengatakan 
yang Yang Amat Berhormat Perdana Menteri tidak tahu baca Quran, sekarang 
diubahnya, dia rasa memang bersalah, tersilap kerana dia kata sebenarnya apa yang 
dimaksudkan ialah Perdana Menteri tidak tahu berbahasa Arab. 

Dia kata dia hendak minta maaf tetapi apabila dia berpeluang berucap dia pun 
tidak minta maaf.  Saya hendak beritahu Yang Amat Berhormat Perdana Menteri pun 
tidak penting dia punya minta maaf kerana yang penting sekarang kita tahu bahawa 
pemimpin PAS mengakui dia membuat kesilapan dan mungkin semua kesilapan-
kesilapan yang telah dilakukannya dia harus meminta maaf termasuk menuduh Allah itu 
samseng dan sebagainya. 

Timbalan Yang di-Pertua [Datuk Lim Si Cheng]: Yang Berhormat, nampak- 
nya Yang Berhormat ambil kesempatan berucap. 

Datuk Haji Mohamad bin Haji Aziz:  Okey.  Saya minta penjelasan sahabat 
saya Yang Berhormat bagi Batu Pahat, terima kasih Tuan Yang di-Pertua. 

Timbalan Yang di-Pertua [Datuk Lim Si Cheng]: Oh, saya ingat…Okey, 
baik, baik. 

Tuan Haji Siam bin Haji Kasrin:  Tuan Yang di-Pertua, penjelasan daripada 
Yang Berhormat bagi Sri Gading, saya ingin menjelaskan bahawa dari awal tadi telah 
saya katakan bahawa sikap hipokrit yang telah melanda pemikiran setengah-setengah 
pemimpin pembangkanglah yang menyebabkan perkara-perkara seperti ini terus 
berlaku sehingga ke hari ini.  Saya teruskan, Tuan Yang di-Pertua.  

Sesetengah ahli politik hari ini sudah menyimpang daripada peradaban 
manusia. 

Tuan Hassan bin Mohamed:  [Bangun] 

Timbalan Yang di-Pertua [Datuk Lim Si Cheng]:  Yang Berhormat bagi Batu 
Pahat, kerana Yang Berhormat bagi Sri Gading, Yang Berhormat bagi Besut hendak 
bertanya juga. 

Tuan Haji Siam bin Haji Kasrin: Sekejap, belum habis lagi ini. Politik maki-
hamun, caci-maki, fitnah dan sebagainya menjadi agenda utama bagi meraih sokongan 
rakyat. Seharusnya sebagai pemimpin masyarakat, mana-mana ahli politik baik 
daripada Barisan Nasional dan pembangkang jangan menjadikan politik sebagai medan 
untuk mengeluarkan kata-kata caci-maki, nista atau apa-apa jua bahasa kesat terhadap 
musuh mereka.  Sebaliknya mereka harus bertindak secara profesional dan bermaruah.  
Ahli-ahli politik patut berhujah atas isu dan fakta ketika berkempen atau berceramah.  
Ahli-ahli politik muda lebih daring dalam berpolitik jika dibandingkan dengan ahli-ahli 
politik terdahulu yang masih ada batas kesopanannya.   

Sebagai contoh, penceramah politik pembangkang terlalu lebih banyak 
menggunakan kiasan, perkataan yang sinis dan dalam versi yang tidak keterlaluan 
untuk memburukkan pihak lawan tetapi pemimpin pelapis pembangkang nampaknya 
lebih berani menggunakan kata-kata tanpa segan silu. Budaya seperti ini banyak 
memberi impak yang kurang baik terhadap kredibiliti ahli politik Melayu. Kesan 
langsung yang dilihat daripada tindakan politik celopar ini akan membawa perpecahan 
akibat percaya kepada fitnah yang dibawa melaluinya. 

Orang Melayu akan terbahagi kepada puak-puak tertentu dan akibatnya kuasa 
politik Melayu menjadi lemah kerana konsep pecah perintah melanda dalam peradaban 
politik Melayu hari ini. Kesan secara tidak langsung kepada sosial budaya orang 
Melayu sudah pasti akan meletakkan tanggapan negatif masyarakat bukan Melayu 



Timbalan Yang di-Pertua [Datuk Lim Si Cheng]: Yang Berhormat, Yang Berhormat patut boleh bincang ini di luar. Dekat-dekat sahaja. [Ketawa]. Datuk Haji Mohamad bin Haji Aziz: Dia dalam boleh, luar pun boleh, Tuan Yang di-Pertua, berbincang. Terima kasih Tuan Yang di-Pertua, terima kasih sahabat saya Yang Berhormat bagi Batu Pahat. Budaya mulut celopar ini memang sudah jadi satu amalan tradisi yang tidak dapat dipisahkan daripada pemimpin-pemimpin PAS. Itu modal paling pokok dalam hendak menghayatkan politik kepada pengikut-pengikutnya, 'mulut celopar'. Telah terbukti sekarang, Menteri Besar Kelantan telah mengakui kesilapan, kesalahan dalam ucapan yang dibuat pada beberapa ketika yang lalu mengatakan yang Yang Amat Berhormat Perdana Menteri tidak tahu baca Quran, sekarang diubahnya, dia rasa memang bersalah, tersilap kerana dia kata sebenarnya apa yang dimaksudkan ialah Perdana Menteri tidak tahu berbahasa Arab. Dia kata dia hendak minta maaf tetapi apabila dia berpeluang berucap dia pun tidak minta maaf. Saya hendak beritahu Yang Amat Berhormat Perdana Menteri pun tidak penting dia punya minta maaf kerana yang penting sekarang kita tahu bahawa pemimpin PAS mengakui dia membuat kesilapan dan mungkin semua kesilapan- kesilapan yang telah dilakukannya dia harus meminta maaf termasuk menuduh Allah itu samseng dan sebagainya. Timbalan Yang di-Pertua [Datuk Lim Si Cheng]: Yang Berhormat, nampak- nya Yang Berhormat ambil kesempatan berucap. Datuk Haji Mohamad bin Haji Aziz: Okey. Saya minta penjelasan sahabat saya Yang Berhormat bagi Batu Pahat, terima kasih Tuan Yang di-Pertua. Timbalan Yang di-Pertua [Datuk Lim Si Cheng]: Oh, saya ingat...Okey, baik, baik. Tuan Haji Siam bin Haji Kasrin: Tuan Yang di-Pertua, penjelasan daripada Yang Berhormat bagi Sri Gading, saya ingin menjelaskan bahawa dari awal tadi telah saya katakan bahawa sikap hipokrit yang telah melanda pemikiran setengah-setengah pemimpin pembangkanglah yang menyebabkan perkara-perkara seperti ini terus berlaku sehingga ke hari ini. Saya teruskan, Tuan Yang di-Pertua. Sesetengah ahli politik hari ini sudah menyimpang daripada peradaban manusia. Tuan Hassan bin Mohamed: [Bangun]. Timbalan Yang di-Pertua [Datuk Lim Si Cheng]: Yang Berhormat bagi Batu Pahat, kerana Yang Berhormat bagi Sri Gading, Yang Berhormat bagi Besut hendak bertanya juga. Tuan Haji Siam bin Haji Kasrin: Sekejap, belum habis lagi ini. Politik maki- hamun, caci-maki, fitnah dan sebagainya menjadi agenda utama bagi meraih sokongan rakyat. Seharusnya sebagai pemimpin masyarakat, mana-mana ahli politik baik daripada Barisan Nasional dan pembangkang jangan menjadikan politik sebagai medan untuk mengeluarkan kata-kata caci-maki, nista atau apa-apa jua bahasa kesat terhadap musuh mereka. Sebaliknya mereka harus bertindak secara profesional dan bermaruah. Ahli-ahli politik patut berhujah atas isu dan fakta ketika berkempen atau berceramah. Ahli-ahli politik muda lebih daring dalam berpolitik jika dibandingkan dengan ahli-ahli politik terdahulu yang masih ada batas kesopanannya. Sebagai contoh, penceramah politik pembangkang terlalu lebih banyak menggunakan kiasan, perkataan yang sinis dan dalam versi yang tidak keterlaluan untuk memburukkan pihak lawan tetapi pemimpin pelapis pembangkang nampaknya lebih berani menggunakan kata-kata tanpa segan silu. Budaya seperti ini banyak memberi impak yang kurang baik terhadap kredibiliti ahli politik Melayu. Kesan langsung yang dilihat daripada tindakan politik celopar ini akan membawa perpecahan akibat percaya kepada fitnah yang dibawa melaluinya. Orang Melayu akan terbahagi kepada puak-puak tertentu dan akibatnya kuasa politik Melayu menjadi lemah kerana konsep pecah perintah melanda dalam peradaban politik Melayu hari ini. Kesan secara tidak langsung kepada sosial budaya orang Melayu sudah pasti akan meletakkan tanggapan negatif masyarakat bukan Melayu.